Emiliano - Wikipedia

# Emiliano

### Na Galipedia, a wikipedia en galego.

Emiliano

Emiliano foi emperador só tres meses durante o ano 253. Naceu en Djerba, na Mauritania. Pouco se sabe da súa vida. Foi cónsul e gobernador de Panonia e Moesia. Estivo casado con Gaia Cornelia Supera e non se sabe moito mais da súa vida persoal.

## [editar] A súa subida ao trono

A paz vergoñenta que acordara cos godos o emperador Treboniano Galo non sentou nada ben no seo do exercito. O rei Gniva, quen naquel intre mandaba sobre os dous grupos dos godos, ostrogodos e visigodos, tentou de que lle subisen a súa contribución en ouro, esixindo ao gobernador de Moesia o seu pago. Emiliano, alporizado por esta esixencia, polo pago do tributo e a paz acadada polo emperador, alentou ao seu exercito a loitar contra Gniva. Invadiu o seu territorio e dáo vencido, volvendo os godos mais aló do Danubio. Os propios soldados, ao se veren ceibes da humillación á que o tratado de Galo os sometera, nomearon emperador a Emiliano.

O Emperador, quen se atopaba en Roma, ao saber deste nomeamento, e, a pesares de que o exército de Emiliano era moi superior, sae para combatelo, enviando unha mensaxe ao comandante das tropas do Rhin, Valeriano, para que acudise a se xuntar con el para combater esta sublevación. Pero as tropas de Treboniano Galo e Emiliano se atoparon antes, e os lexionarios, ante a superioridade das de Emiliano, mataron ao emperador Treboniano Galo e ao seu fillo Hostiliano, para se xuntar coas novas tropas e volver a Roma.

Chega a Roma, e o Senado recoñece ao novo Emperador. Pero Valeriano, que se puxera en marcha cara a Italia, non recoñece este nomeamento, e continúa o seu avance. De novo repítese a historia, xa que as tropas de Emiliano, ao ver a superioridade das de Valeriano, matan a Emiliano, rematando o seu reinado en pouco mais de 80 días, polo que poucas cousas se saben do seu goberno.

Valeriano entra en Roma a finais do 253, sendo recoñecido inmediatamente como novo emperador, xa que ademais era de familia senatorial.

Imperio Romano
Segue a: Treboniano Galo | Emiliano (253-253) | Precede a: Valeriano
| Crise do seculo III

Traído desde "http://gl.wikipedia.org../../../e/m/i/Emiliano.html"

Categoría: Emperadores romanos

##### Views

- Artigo
- Discusión
- Revisión actual

##### Procura

##### Outras linguas

- Brezhoneg
- Česky
- Dansk
- Deutsch
- English
- Español
- Eesti
- Euskara
- Suomi
- Français
- עברית
- Italiano
- Latina
- Nederlands
- Polski
- Português
- Română
- Русский
- Slovenčina
- Српски / Srpski
- Svenska